CELEX: 32022R0710
Language: da
Date: 2022-05-06 00:00:00
Title: Kommissionens forordning (EU) 2022/710 af 6. maj 2022 om afvisning af en sundhedsanprisning af fødevarer, der henviser til en reduceret risiko for sygdom (EØS-relevant tekst)

10.5.2022   
               
               
                  DA
               
               
                  Den Europæiske Unions Tidende
               
               
                  L 133/9
               
            
         KOMMISSIONENS FORORDNING (EU) 2022/710
         af 6. maj 2022
         om afvisning af en sundhedsanprisning af fødevarer, der henviser til en reduceret risiko for sygdom
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (1), særlig artikel 17, stk. 3, og
         ud fra følgende betragtninger:
         
                     (1)
                  
                  
                     I henhold til forordning (EF) nr. 1924/2006 er sundhedsanprisninger af fødevarer forbudt, medmindre de er godkendt af Kommissionen i overensstemmelse med samme forordning og opført på EU-listen over tilladte anprisninger.
                  
               
                     (2)
                  
                  
                     Forordning (EF) nr. 1924/2006 foreskriver ligeledes, at lederne af fødevarevirksomheder kan sende ansøgninger om godkendelse af sundhedsanprisninger til en medlemsstats nationale kompetente myndighed. Den nationale kompetente myndighed skal videresende gyldige ansøgninger til Den Europæiske Fødevaresikkerhedsautoritet (»autoriteten«).
                  
               
                     (3)
                  
                  
                     Efter at have modtaget en ansøgning skal autoriteten straks underrette de øvrige medlemsstater og Kommissionen og desuden afgive udtalelse om den pågældende sundhedsanprisning.
                  
               
                     (4)
                  
                  
                     Kommissionen skal træffe beslutning vedrørende eventuel godkendelse af sundhedsanprisninger under hensyntagen til autoritetens udtalelse.
                  
               
                     (5)
                  
                  
                     Som opfølgning på en ansøgning, som Anxiofit Ltd. indgav i henhold til artikel 14, stk. 1, litra a), i forordning (EF) nr. 1924/2006, skulle autoriteten afgive udtalelse om det videnskabelige grundlag for en sundhedsanprisning vedrørende Anxiofit-1 og reduktion af subklinisk og mild angst (spørgsmål nr. EFSA-Q-2020-00032). Den af ansøgeren foreslåede anprisning havde følgende ordlyd: »Anxiofit-1 har vist sig at have en positiv indvirkning på subklinisk og mild angst. Subklinisk og mild angst er risikofaktorer i forhold til udvikling af angstrelaterede lidelser og depression«.
                  
               
                     (6)
                  
                  
                     Kommissionen, medlemsstaterne og ansøgeren modtog den videnskabelige udtalelse (2) om anprisningen fra autoriteten, som på grundlag af de fremlagte oplysninger konkluderede, at den videnskabelige dokumentation ikke var tilstrækkeligt grundlag for at fastslå en årsagssammenhæng mellem indtag af Anxiofit-1 og reduktion af subklinisk og mild angst. Eftersom sundhedsanprisningen således ikke opfylder kravene i forordning (EF) nr. 1924/2006 for optagelse på EU-listen over tilladte anprisninger, bør den ikke godkendes.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Den i bilaget til nærværende forordning angivne sundhedsanprisning optages ikke på den i artikel 14, stk. 1, i forordning (EF) nr. 1924/2006 omhandlede EU-liste over tilladte anprisninger.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 404 af 30.12.2006, s. 9.
         
            (2)  EFSA Journal 2020;18(10):6264
      
      
         
            BILAG
            Afvist sundhedsanprisning
            
                        Ansøgning — relevante bestemmelser i forordning (EF) nr. 1924/2006
                     
                     
                        Næringsstof, andet stof, fødevare eller fødevarekategori
                     
                     
                        Anprisning
                     
                     
                        EFSA-udtalelse
                     
                  
                        Sundhedsanprisning i henhold til artikel 14, stk. 1, litra a), der henviser til en reduceret risiko for sygdom
                     
                     
                        Anxiofit-1 er en fødevareingrediens, der indeholder et hydroalkoholisk tørret rodekstrakt af Echinacea angustifolia, som er standardiseret for den specifikke alkamidprofil
                     
                     
                        Anxiofit-1 har vist sig at have en positiv indvirkning på subklinisk og mild angst. Subklinisk og mild angst er risikofaktorer i forhold til udvikling af angstrelaterede lidelser og depression
                     
                     
                        EFSA-Q-2020-00032